Γιον Νταλ Τόμασον

Ο Γιον Νταλ Τόμασον (Δανικά: Jon Dahl Tomasson, ορθή προφορά: Γιον Ντέιλ Τόμασον), γεννημένος στις 29 Αυγούστου 1976 στην Κοπεγχάγη είναι Δανός πρώην ποδοσφαιριστής και προπονητής.

 Οι πρώτοι σύλλογοι Ο Γιον Νταλ Τόμασον ξεκίνησε την επαγγελματική του καριέρα από την Κόγκε το Νοέμβριο του 1992. Έμεινε στην δανέζικη ομάδα για 2 χρόνια, μέχρι το 1994, σκοράροντας 28 γκολ σε 48 αγώνες. Τον Δεκέμβριο του 1994 πήρε μεταγραφή στην Χέρενφεν, στην ηλικία των 18 ετών. Έγινε πρώτος σκόρερ της ομάδας τη σεζόν 1995-96 με 14 γκολ σε 30 αγωνιστικές, γεγονός που επαναλήφθηκε έναν χρόνο μετά σκοράροντας 18 τέρματα. Συνολικά πέτυχε 37 γκολ σε 78 αγώνες. Νιούκασλ Γιουνάιτεντ Το καλοκαίρι 1997 πήγε στη Νιούκαστλ, μετά από τις καλές σεζόν που είχε στο ολλανδικό πρωτάθλημα. Αγωνίστηκε στην θέση του δεύτερου επιθετικού, όταν τραυματίστηκε ο Άλαν Σίρερ. Δεν έπαιξε καλό ποδόσφαιρο, με αποτέλεσμα να φύγει από την ομάδα της Νιούκαστλ. Φέγενορντ Τον Ιούλιο του 1998 ο Τόμασον επέστρεψε στην Ερεντιβίζιε, και συγκεκριμένα πήγε στην Φέγενορντ. Γύρισε στην φυσιολογική του θέση, του μεσοεπιθετικού. Την πρώτη σεζόν που ήταν στην ομάδα του Ρότερνταμ κέρδισε το πρωτάθλημα Ολλανδίας και το Σούπερ Καπ Ολλανδίας. Τα επόμενα χρόνια δεν κατακτήθηκε κανένα πρωτάθλημα, αφού τη σεζόν 1999-00 ο Τόμασον μαζί με τη Φέγενορντ, κατέκτησαν την τρίτη θέση, τη σεζόν 2000-01 τη δεύτερη θέση και τη σεζόν 2001-02 πάλι την τρίτη θέση. Παράλληλα το 2002 η Φέγενορντ κατέκτησε το Κύπελλο ΟΥΕΦΑ, με τον Τόμασον να σκοράρει το τρίτο γκολ για την ομάδα του Ρότερνταμ. Συνολικά σε 128 αγώνες σημείωσε 55 γκολ. ΑΚ Μίλαν Το 2002 πήγε στη ΑΚ Μίλαν. Στην αρχή ήταν στον πάγκο, αλλά μετά το χατ τρικ που πέτυχε σε αγώνα του Τσάμπιονς Λιγκ, κέρδισε την εμπιστοσύνη του προπονητή και έγινε βασικός στην εντεκάδα. Κατέκτησε την πρώτη σεζόν το Κύπελλο Ιταλίας, Ενώ το 2004 κατέκτησε το πρωτάθλημα Ιταλίας και το Σούπερ Καπ Ιταλίας. Το 2005 αγωνίστηκε στον τελικό του Τσάμπιονς Λιγκ 2004-05 με αντίπαλο την , ενώ σκόραρε στην διαδικασία των πέναλτι όπου οδηγήθηκε το παιχνίδι. Η Λίβερπουλ κέρδισε στην διαδικασία των πέναλτι με σκορ 2-3 (κανονική διάρκεια και παράταση 3-3). Συνολικά με την ομάδα του Μιλάνου πέτυχε 22 γκολ σε 76 αναμετρήσεις. ΦφΜ Στουτγκάρδη Τον Ιούλιο του 2005 η ΦφΜ Στουτγκάρδη έδωσε 7.500.000 ευρώ για να αποκτήσει τον Τόμασον . Η σεζόν 2005-2006 δεν ήταν επιτυχημένη για την Στουτγκάρδη, καθώς τελείωσε το πρωτάθλημα στην 9η θέση. Παρ' όλα αυτά, ο Τόμασον έγινε πρώτος σκόρερ της ομάδας, πετυχαίνοντας 8 γκολ. Κατά την μεταγραφική περίοδο του καλοκαιριού του 2006, ο Τόμασον αποφάσισε να παραμείνει στην γερμανική ομάδα. Πράγματι, τη σεζόν 2006-2007 η Στουτγκάρδη κατέκτησε την Μπουντεσλίγκα. Όμως ο Τόμασον βγήκε από την βασική εντεκάδα. Συνολικά σκόραρε 8 τέρματα σε 30 αγώνες. Βιγιαρεάλ Στις 24 Ιανουαρίου 2007 ο Τόμασον πήγε σαν δανεικός στην Βιγιαρρεάλ. Το ντεμπούτο του με την Βιγιαρρεάλ το πραγματοποίησε στις 27 Ιανουαρίου, τρεις μέρες μετά τον ερχομό του στον σύλλογο, με αντίπαλο την Ρεάλ Μαδρίτης . Η Βιγιαρεάλ, μετά την λήξη του δανείου, αγόρασε τον Τόμασον από την Στουτγκάρδη, καθώς ο Δανός ποδοσφαιριστής έπαιζε καλό ποδόσφαιρο. Όμως τη σεζόν 2007-2008 έβαλε μόνο 3 γκολ, ενώ έχασε τη θέση στη βασική εντεκάδα. Επιστροφή στη Φέγενορντ Η κακή αγωνιστική επίδοση που είχε στη Βιγιαρρεάλ, τον ανάγκασε να φύγει από τον ισπανικό σύλλογο και να επιστρέψει στην Φέγενορντ. Τραυματίστηκε στην πρώτη του σεζόν, αν και πέτυχε 4 γκολ σε 3 παιχνίδια. Την περίοδο 2009-10 τραυματίστηκε ξανά, αλλά αυτή τη φορά για μικρότερο χρονικό διάστημα. Πέτυχε 14 τέρματα σε 28 αγωνιστικές. Την επόμενη σεζόν τραυματίστηκε πολύ σοβαρά, που τον άφησε έξω από την αγωνιστική δράση για 6 μήνες. Μετά από αυτό, ο Τόμασον, στις 6 Ιουνίου 2011 αποφάσισε να αποσυρθεί από την ενεργό δράση . Ο Τόμασον αγωνίστηκε το 1992 με την Εθνική Δανίας U-16 και U-17. Από το 1993 ως το 1995 έπαιξε με την Εθνική Δανίας U-19, ενώ από το 1995 έως το 1997 με την Εθνική Δανίας U-21. Στις 29 Μαρτίου 1997 ο Τόμασον κάνει το πρώτο διεθνές ντεμπούτο με την Εθνική Δανίας, με αντίπαλο την Εθνική Κροατίας. Αγωνίστηκε στο Ευρωπαϊκό Πρωτάθλημα 2000 και στο Ευρωπαϊκό Πρωτάθλημα 2004 καθώς και στα Παγκόσμιο Κύπελλο 2002 και Παγκόσμιο Κύπελλο 2010. Είναι συν-κάτοχος του ρεκόρ διεθνών τερμάτων με 52 έχοντας 112 διεθνείς εμφανίσεις. Είναι συν-κάτοχος του ρεκόρ διεθνών τερμάτων της εθνικής ομάδας της χώρας του μαζί με τον Πόουλ Νίλσεν. Ο Τόμασον ξεκίνησε την προπονητική του καριέρα από την Εξέλσιορ, αρχικά σαν βοηθός προπονητή . Την 1η Ιουλίου του 2013 , μετά την απομάκρυνση του Λεόν Φλέμινγκς έγινε πρώτος προπονητής . Μετά την απόλυση του Ρουντ Μπροντ, τον πρώην προπονητή της Ρόντα, υπέγραψε ο Τόμασον στην ομάδα του Κερκάντε τετραετές συμβόλαιο . Η συμφωνία έγινε στις 26 Δεκεμβρίου 2013. Κατάλογος ποδοσφαιριστών ανδρών με 50 ή περισσότερα διεθνή γκολ Κατάλογος κορυφαίων διεθνών σκόρερ ποδοσφαίρου ανδρών ανά χώρα Ο Τόμανσον στην επίσημη ιστοσελίδα της Εξέλσιορ (Ολλανδικά) sbvexcelsior.nl